Risto E. J. Penttilä löysi kauppakamarien yritysjohtajille tekemästä kyselystä yllättäviä vastauksia. Yrityksillä menee paremmin kuin on kuviteltu. Suomen talouden vetovastuu ei ole enää Nokian veroisilla suuryrityksillä. Yhtenä selityksenä PK-yritysten jaloillaan pysymiselle ja eteenpäin porskuttamiselle Penttilä pitää euroa.
Matti Alahuhdan työryhmän Team Finland -raportti taas painottaa yhteistyötä yritysten kansainvälistymisen eri toimijoiden välillä. On turha riidellä siitä, kuka tekee mitäkin, kun suomalaisia yrityksiä viedään maailmalle. Kauppakamarit ovat samaa mieltä ja antavat FinnCham-verkostonsa mukaan yhteistyöhön helpottamaan suomalaisten yritysten kansainvälistymistä.